OpenLLM-France/wikimedia huggingface dataset:
# Baqueta (arma)

Baqueta designa tot primer la d'arma de foc, dita també atacador o burxa, una barra prima de ferro, amb una caboteta a un cap, que serveix per a atacar la càrrega dins el canó de les armes de foc que es carreguen per la boca. La paraula prové de l'italià bacchetta, diminutiu de bacchio, del llatí bacŭlum que significa bastonet.
Posteriorment també és la vareta d'acer annexa a l'arma de foc, principalment a les d'avantcàrrega, que porta en el seu extrem un botó o cilindre petit anomenat atacador, atès que amb aquest s'ataca o es compacta la càrrega. (De fet a les de retrocàrrega es fa servir una baqueta diferent, dita verga d'artilleria però solament per a netejar l'anima del canó.
Antigament el botafoc o mitifoc era un bastó amb una metxa a un cap, per a calar foc al canó.

## Descripció

A l'altre extrem, l'oposat al botó, tenia diversos passos de rosca en forma de cargol, on s'asseguraven els útils destinats a descarregar o netejar el canó. Antigament, la baqueta era de fusta i aquesta millora tan òbvia com fer-les de ferro no es va produir o almenys no es va propagar, fins a mitjans del segle xviii, cap al 1741, coincidint en les reformes tàctiques de Frederic II de Prússia, contribuint a fer-la més útil -amb un colpeix més efectiu per la inèrcia del seu major pes-, i permetent així fer més ràpida la cadència de foc. Des de l'aparició del fusell d'agulla, el 1836 i a Prússia, aquella millora va caure en desús.

## Vegeu també

* Arma d'avantcàrrega
* Arma de retrocàrrega

## Referències

* ↑ DCVB
* ↑ «baqueta». Gran Diccionari de la Llengua Catalana. Barcelona: Grup Enciclopèdia Catalana.
* ↑ DCVB: Baqueta
* ↑ Baqueta a Optimot

## Bibliografia

* Flayderman, Norm. Flayderman's Guide to Antique Firearms and Their Values (en anglès). 7th Edition. Krause Publications, 1998. ISBN 0-87349-313-3.
* Blackmore, Howard L., Guns and Rifles of the World. Viking Press, New York, 1965
* Blair, Claude, Pistols of the World. Viking Press, New York, 1968
* Lenk, Torsten, The Flintlock: its origin and development, translation by Urquhart, G.A., edited by Hayward, J.F. Bramwell House, New York 1965
* Chase, Kenneth (2003). Firearms: A Global History to 1700. Cambridge University Press. ISBN 0-521-82274-2.
* Crosby, Alfred W. (2002). Throwing Fire: Projectile Technology Through History. Cambridge University Press. ISBN 0-521-79158-8.
* Diccionari militar, etimològic, històric,...José Almirall i Torroella, 1869

## Enllaços externs

* Flintlocks used in the War of 1812
* Flintlock Musket and Pistol Collection A commercial site but has excellent historical information on over 30 different models of flintlocks from the 17th and 18th centuries. Nations covered: France, Germany, United Kingdom, and United States.
* Firearms from the collections of the Prince of Liechtenstein, an exhibition catalog from The Metropolitan Museum of Art (fully available online as PDF), which contains material on flintlocks
Viccionari
# Baquerín de Campos

Baquerín de Campos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 45 | 41 | 25 | 24 |
# Barri del Palmerar

El barri del Palmerar és un barri de Vilanova i la Geltrú (Garraf) protegit com a bé cultural d'interès local.

## Descripció

És situat entre els antics nuclis de Vilanova de Cubelles i de la Geltrú, a la zona actualment limitada per la plaça Llarga i el carrer de la Unió. És format pels carrers d'en Freixas, Palmerar Baix, Palmerar del Mig i Palmerar Alt. Són carrers estrets formats per edificis d'habitatges entre mitgeres, en general de planta baixa i dos pisos, de construcció senzilla i sense característiques d'estil remarcables.

## Història

Es tenen notícies d'aquest barri ja al segle xiii. L'any 1260 ja apareix documentat sota jurisdicció del castell de la Geltrú. Tot i que es trobava emplaçat entre els antics recintes de Vilanova de Cubelles i de la Geltrú i que va ser origen de diversos plets en relació a la seva possessió, al llarg dels anys apareix vinculat al castell de la Geltrú, com ho constaten diversos documents datats el 1373, 1634 i 1868.
La progressiva fusió dels dos nuclis va donar la integració del Palmerar com un barri més dins el conjunt.

## Referències

* 1 2 3 «Barri del Palmerar». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 novembre 2012].
# BTS

Plantilla:Acrònim BTS
* BTS (grup de música) (del seu nom en coreà 방탄소년단, romanitzat BangTan Sonyeondan), boy band de K-pop de Corea del Sud
* Badia de Todos os Santos, badia de la costa del Brasil
* BTS Skytrain (de l'acrònim en anglès Bangkok Transit System), sistema de metro de Bangkok (Tailàndia)
* Buran BTS-002 (de l'acrònim en rus Большой Транспортный самолёт, transliterat Bolxoi Transportnii Samoliot), transbordador espacial desenvolupat per la Unió Soviètica
* Bi-propellant Third Stage, tercera etapa bipropel·lent del coet Antares
* Estació base (del seu nom en anglès Base Transceiver Station), instal·lació fixa que permet la connexió dels dispositius mòbils a la xarxa de telefonia
* Sistema de seguiment d'errors (del seu nom en anglès Bug Tracking System), aplicació informàtica que permet la detecció d'errors en el programari
* Branch Trace Storage, programari desenvolupat per Intel per al seguiment d'errors de programació
* Bloqueig telefònic supletori, sistema de bloqueig de ferrocarril que implica també una comunicació telefònica
* Brevet de Technicien Supérieur, títol del sistema educatiu de França equivalent a un Cicle Formatiu de Grau Superior
* Build To Stock, sistema de fabricació en funció de l'evolució de l'inventari
# BTN

BTN té els següents significats:
* British Television Network, cadena de televisió fictícia que apareix a la pel·lícula V de Vendetta
* Bring the Noise, cançó del grup Public Enemy dels Estats Units
* BTN també és el codi ISO 3166-1 del Bhutan, estat de l'Àsia
* BTN també és el codi ISO 4217 del ngultrum, moneda oficial del Bhutan
# Barbaque

Barbaque és una pel·lícula francesa de comèdia de terror del 2021 dirigida per Fabrice Éboué, protagonitzada per Marina Foïs i pel mateix Éboué. La pel·lícula representa una carnisseria en dificultats regentada per una parella casada que comença a caçar humans que practiquen el veganisme i a vendre la seva carn, etiquetant-la com a "carn de porc". S'ha doblat i subtitulat al català.

## Repartiment

* Marina Foïs com a Sophie Pascal
* Fabrice Éboué com a Vincent Pascal
* Jean-François Cayrey com a Marc Brachard
* Virginie Hocq com a Stéphanie Brachard
* Lisa Do Couto Teixeira com a Chloé Pascal
* Victor Meutelet com a Lucas
* Stéphane Soo Mongo com el gendarme Ntamack
* Nicolas Lumbreras com a Joshua
* Alexia Chardard com a Héméra
* Franck Migeon com a Camille
* Colette Sodoyez com a Madame Coignard
* Ted Etienne com a Stéphane
* Roby Schinasi com a Alexandre
* Tom Pezier com a Winnie

## Referències

* ↑ Bitel, Anton. «VOD film review: Some Like It Rare (Barbaque)». VODzilla.co, 21-03-2022. [Consulta: 18 octubre 2022].
* ↑ Clarke, Cath. «Some Like It Rare review – grisly laughs from butchers on a killing spree». The Guardian, 14-03-2022. [Consulta: 18 octubre 2022].
* ↑ Abdulbaki, Mae. «Some Like It Rare Review: French Dark Comedy Is Entertaining & Absurd». ScreenRant, 05-10-2022. [Consulta: 18 octubre 2022].
* ↑ Barbaque a la Base de dades de cinema en català
* ↑ «Barbaque». Goita què fan, ara!. [Consulta: 22 març 2023].
# Barraca del camí del Mas Roig VII

La Barraca del camí del Mas Roig VII és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca de planta rectangular exempta, orientada al sud-est. La coberta és de pedruscall i a l'esquerra forma un graonat insòlit en aquest tipus de construcció. El portal és dovellat i al seu damunt hi sobresurten unes pedres a tall de ràfec. A l'esquerra del portal hi ha un cert paravents. L'interior de la barraca és rectangular i mesura 4'90m de fondària i 2'20m d'amplada. Està coberta amb arcades successives, i la seva alçada màxima és de 1'95m. A l'interior hi ha una fumera on encendre el foc, una menjadora i dues fornícules, una d'elles combinada amb un cocó.

## Referències

* ↑ «Barraca del camí del Mas Roig VII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# El Valle (Sòria)

El Valle és una comarca natural arrecerada per les serres de Cebollera, Tabanera i Carcaña, situada al nord de la província de Sòria, Castella i Lleó (Espanya) i formada pels següents municipis:
* Rebollar
* Rollamienta
* Sotillo del Rincón
* Valdeavellano de Tera (cap de comarca)
* Villar del Ala
La superfície de la comarca és de 120,7 km²; la seva població és tan sols de 605 habitants. Per l'interior discorre el riu Razón.
Per extensió, solen ser considerats municipis també d'El Valle els situats a la vora del riu Tera, a més d'El Royo (Almarza i La Póveda de Soria). Des d'aquest punt de vista, limita amb les següents comarques: al nord amb Cameros, al sud amb la comarca de Sòria i el Campo de Gómara, a l'est amb Tierras Altas i a l'oest amb Pinares.
És coneguda popularment com a Petita Suïssa Soriana per la seva verdor. D'ella n'és originària la mantega amb denominació d'origen "Mantequilla de Soria".
# Borrissol del melic

El borrissol del melic o pelussa del melic o llombrígol és l'acumulació de fibres tèxtils al melic.
Molta gent descobreix que, al començament i al final del dia, els ha aparegut una bola de pelussa al melic. El causant ha sigut objecte de conjectures durant molts anys. El 2001, el doctor Karl Kruszelnicki, de la Universitat de Sydney (Austràlia), va fer una enquesta sistemàtica per obtenir dades sobre la pelussa del melic. Els seus descobriments van ser:
* La pelussa del melic està formada principalment per fibres de la roba, mesclades amb pell i una mica de pelussa.
* La pelussa es desplaça de baix a dalt i no a l'inrevés, com fóra més lògic pensar. El procés migratori és el resultat de la fricció del borrissol corporal amb la roba interior, que arrossega les fibres cap al melic.
* Les dones presenten menys aquest fenomen perquè el seu borrissol corporal és més fi i curt. Per això mateix, els homes més grans, que tenen el borrissol més aspre i nombrós, acumulen una quantitat més gran de pelussa.
* La coloració blava és causada per la presència de fibres blaves en una gran part de la roba interior d'ús més freqüent.
* La presència de borrissol al melic no implica cap mena de risc per a la salut.
La dedicació del doctor Kruszelnicki per resoldre el misteri de la pelussa del melic li va fer guanyar, l'any 2002, el premi Ig Nobel a la investigació interdisciplinària.
Graham Barker, de Perth (Austràlia), consta al llibre Guinness dels rècords com la persona que ha acumulat més borrissol al melic. Va estar col·leccionant el seu borrissol gairebé tots els dies des del 17 de gener del 1984, i el seu melic en produeix prop de 3,03 mg cada dia. El seu borrissol tendeix a ser rogenc, tot i que no porta roba vermella gaire sovint, cosa que contradiu parcialment les conclusions de l'estudi de Kruszelnicki.

## Referències

* ↑ Steinhauser, Georg «The nature of navel fluff» (en anglès). Med Hypotheses., febrero 2009. Arxivat de l'original el 2011-01-18. PMID: 19231087 doi:10.1016/j.mehy.2009.01.015 [Consulta: 3 març 2009]. Arxivat 2011-01-18 a Wayback Machine.
* ↑ Patrick Sawer «Revealed: The secrets of belly button fluff». The Telegraph, 28-02-2009.
# Bipolar

«Bipolar» té aquests significats:
* Trastorn bipolar: malaltia psíquica
* Transistor bipolar: tipus de transistor
* Cèl·lula bipolar: tipus de cèl·lules situades a la zona intermèdia de la retina.
* Coordenades bipolars: sistema de coordenades bidimensional ortogonal
* Bipolar: grup de música pop rock de Sant Feliu de Guíxols
* Bipolar: tercer disc del grup NoWayOut
Viccionari
# Christfried Ganander

Cristfried Ganander (21 novembre de 1741, Haapajärvi - 17 febrer de 1790 a Rantsila) fou un compilador finès, un sacerdot i un lexicògraf del segle xviii. La seva obra més important és el primer diccionari finès que no va ser publicat. Va compilar el folklore finlandès abans que Elias Lönnrot. La seva obra més famosa és Mythologia Fennica (1789), una referència a la mitologia de Finlàndia. També va publicar una mica de poesia i va ser també mestre.
# Alburnus albidus

Alburnus albidus és una espècie de peix cipriniforme de la família dels ciprínids.

## Morfologia

Els mascles poden assolir els 20 cm de longitud total.

## Distribució geogràfica

Es troba a Itàlia i Croàcia.

## Referències

* 1 2 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1997. European freshwater fishes. Biologia 52, Suppl. 5:1-271.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Botia macrolineata

Botia macrolineata és una espècie de peix de la família dels cobítids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àsia: l'Índia.

## Observacions

És inofensiu per als humans.

## Referències

* ↑ Gray, J. E., 1831. Description of twelve new genera of fish, discovered by Gen. Hardwicke, in India, the greater part in the British Museum. Zoological Miscellany 1831: 7–9 «Enllaç». Arxivat de l'original el 2016-03-03. [Consulta: 26 agost 2012]..
* ↑ uBio (anglès)
* 1 2 Teugels, G. G., de Vos, L. & Snoeks, J., 1986. Botia macrolineata, a new species of loach from India (Pisces; Cobitidae). Cybium, 10, 187–192.
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* ↑ Jayaram, K.C., 1999. The freshwater fishes of the Indian region. Narendra Publishing House, Delhi - 110006, l'Índia. 551 p.
* ↑ Gopalakrishnan, A. i A.G. Ponniah, 2000. Cultivable, ornamental, sport and food fishes endemic to Peninsular India with special reference to Western Ghats. p. 13-32. A: A.G. Ponniah i A. Gopalakrishnan (eds.) Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., l'Índia. 1, 347 p.
* 1 2 FishBase (anglès)
* ↑ FishWise (anglès)

## Bibliografia

* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.

## Enllaços externs

* Encyclopedia of Life (anglès)
* ION (anglès)
* Discover Life (anglès)
# Bright Star

Bright Star és una pel·lícula de 2009 coproduïda pel Regne Unit, Austràlia i França i dirigida per Jane Campion. Es basa en els últims anys del poeta romàntic John Keats i en la relació amorosa que va mantenir amb Fanny Brawne.
Va optar a l'Oscar i al BAFTA al millor vestuari de 2010, però no va aconseguir cap dels dos premis. La directora neozelandesa també havia estat nominada a la Palma d'Or del Festival Internacional de Cinema de Canes l'any anterior. La pel·lícula es va doblar al català.

## Argument

Fanny, una noia extravertida i elegant de Hampstead interessada en l'alta costura, coneix Keats quan va a Wentworth Place a visitar al Sr. Brown, un poeta veí de la família amb qui no manté una bona relació i que tot just ha arribat d'un viatge per Escòcia. A ella no li interessa la poesia, i Keats opina de Fanny que és massa frívola; aviat, però, ella descobreix que el jove poeta té cura del seu germà malalt i sent curiositat per la seva obra. En demanar-li que li ensenyi a entendre la poesia aquest accedeix, començant a passar més temps junts; la poesia comença a actuar com a remei per a les seves diferències i dona força al seu apassionat enamorament.
Tant la mare d'ella com el millor amic d'ell s'oposen a la relació, però ells segueixen endavant amb la seva història intensament, enfortint-la i aliens als problemes i a la resta d'opinions. Poc després de comprometre's Keats, malalt de tuberculosi, ha de marxar a Nàpols cercant un clima més agradable, per tal que el dur hivern anglès no empitjori el seu dèbil estat de salut.
Finalment, el poeta mor a Roma el 23 de febrer i Fanny haurà d'enfrontar la vida sense ell.

## Repartiment

| Abbie Cornish: Fanny Brawne Ben Whishaw: John Keats Paul Schneider: Charles Armitage Brown, el millor amic de John Keats Kerry Fox: Sra. Brawne, mare de Fanny Thomas Sangster: Samuel Brawne, germà de Fanny Edie Martin: Toots Brawne, germana de Fanny Claudie Blakley: Maria Dilke Gerard Monaco: Charles Dilke Antonia Campbell-Hughes: Abigail | Wentworth Place (esquerra), actualment la casa-museu de John Keats, a Hampstead. |

## Nominacions

Nominacions
* 2009: Palma d'Or del Festival Internacional de Cinema de Canes per Jane Campion
* 2009: Satellite a la millor pel·lícula dramàtica
* 2009: Satellite a la millor actriu per Abbie Cornish
* 2009: Satellite al millor director per Jane Campion
* 2009: Satellite al millor guió original per Jane Campion
* 2010: Oscar al millor vestuari per Janet Patterson
* 2010: BAFTA al millor vestuari per Janet Patterson
* 2010: César a la millor pel·lícula estrangera per Jane Campion

## Notes

* ↑ En aquell moment, Hampstead era una vila als afores de Londres.

## Referències

* 1 2 Nominacions i premis a IMDb (anglès)
* ↑ «Bright Star». Ésadir.cat. [Consulta: 5 octubre 2022].

## Enllaços externs

* Pàgina oficial de la pel·lícula (anglès)
* Fitxa de la pel·lícula a DeCine21 (castellà)
* Fitxa de la pel·lícula a Fotogramas (castellà)
# Bois-Guillaume

Bois-Guillaume és un municipi francès, situat al departament del Seine-Maritime, a la regió de l'Alta Normandia. L'any 2012 tenia 12.847 habitants.
L'1 de gener de 2012 va fusiona ramb Bihorel i formar el municipi nou Bois-Guillaume-Bihorel. Per un vici de forma, aquesta fusió va ser annul·lada i l'1 de gener de 2014 es va restablir l'antiga divisiós territorial. Cap d'ambdues entitats va apel·lar.
# Bragasellus comasi

Bragasellus comasi és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Cova del Infierno (Covadonga, Astúries, l'Estat espanyol).

## Referències

* ↑ Henry, J.-P. & G. Magniez, 1968. Sur la systématique et la biogéographie des Asellides. Comptes Rendus Hebdomadaires des Séances de l'Académie des Sciences, París, Série D 267: 87-89. «Enllaç». Arxivat de l'original el 2010-07-09. [Consulta: 2 juliol 2012].
* ↑ uBio (anglès)
* 1 2 Henry, J.-P. & G. Magniez, 1976. Bragasellus comasi n.sp., Crustacea, Isopoda, Asellota cavernicole d'Espagne occidentale. Int. J. Speleol. 8 (4): 359-364. «PDF».
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2013-12-20 a Wayback Machine. (anglès)
* ↑ Fauna ibérica (castellà)
* ↑ Bellés, X., 1987. Fauna cavernícola i intersticial de la península Ibèrica i les Illes Balears. Monografies Científiques, 4. Consell Superior d'Investigacions Científiques. Editorial Moll. Mallorca. 207 pàgines. «Enllaç».

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Biblia hebraica

Biblia Hebraica (en llatí, "Bíblia Hebrea") és la Sagrada Escriptura del judaisme (és a dir, gairebé tot l'Antic Testament per als cristians) editada per Rudolf Kittel a Leipzig l'any 1905. Usualment per les tres primeres edicions de la Biblia Hebraica de Kittel es fa servir l'abreviació BH. A partir de la quarta es comença a anomenar Biblia Hebraica Stuttgartensia (abreviat BHS), i reporta no poques novetats. És una edició duta a terme per cristians, però avui en dia és l'edició crítica més usada i important fins i tot en el món jueu
És una edició diplomàtica, és a dir, que el text segueix fidelment un sol manuscrit, el manuscrit B 19A de la Biblioteca Pública de San Petersburg (més conegut com a Codex Leningradensis). De tota manera, es parla d'edició crítica perquè, al peu de pàgina, Kittel comenta les variants que trobà en el text, ajudat sobretot de les obres anteriors de Kennikott i de De Rossi.
També són conegudes com a Biblia hebraica els exemplars històrics del Tanakh, entre els quals hi ha les diferents bíblies hebraiques catalanes

## Notes i referències

* ↑ Cf. E. Tov, Textual Criticism of the Hebrew Bible, Fortress Press, Minneapolis 2001. pàg. 374
* ↑ Vetus Testamentum Hebraicum Cum Variis Lectionibus, Oxford Press, 1776
* ↑ Variae Lectiones Veteris Testamenti, Parma 1784-1788
# Els trenta-nou esglaons

Els trenta-nou esglaons (títol original: The 39 Steps) és una pel·lícula britànica dirigida per Don Sharp, estrenada el 1978, adaptació de la novel·la homònima de John Buchan. Ha estat doblada al català.

## Argument

El 1914, Richard Hannay, un enginyer de mines que viu a Sud-àfrica, és de visita a la Gran Bretanya i es troba barrejat en un afer d'espionatge.

## Repartiment

* Robert Powell: Richard Hannay
* David Warner: Edmund Appleton
* Eric Porter: Superintendent Lomas
* Karen Dotrice: Alex Mackenzie
* John Mills: Scudder
* George Baker: Walter Bullivant
* Ronald Pickup: Bayliss
* Donald Pickering: Marshall
* Timothy West: Porton
* Miles Anderson: David Hamilton
* Andrew Keir: Lord R
* Robert Flemyng: un magistrat
* William Squire: Harkness
* Paul McDowell: McLean
* David Collings: Tillotson
* Prentis Hancock: Perryman

## Altres adaptacions

* 1935: Els trenta-nou graons (The 39 Steps), film britànic d'Alfred Hitchcock
* 1959: The 39 Steps, film britànic de Ralph Thomas
* 2008: The 39 Steps, telefilm britànic de James Hawes

## Referències

* ↑ esadir.cat. Els trenta-nou esglaons. esadir.cat.
* ↑ «The thirty-nine steps (1978)». The New York Times.
# Botia pulchripinnis

Botia pulchripinnis és una espècie de peix de la família dels cobítids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual viu a l'Àsia Sud-oriental, incloent-hi Cambodja i la conca del riu Mekong.

## Observacions

És inofensiu per als humans.

## Referències

* ↑ Gray, J. E., 1831. Description of twelve new genera of fish, discovered by Gen. Hardwicke, in India, the greater part in the British Museum. Zoological Miscellany 1831: 7–9 «Enllaç». Arxivat de l'original el 2016-03-03. [Consulta: 26 agost 2012]..
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Taxonomicon (anglès)
* ↑ Rainboth, W. J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p. «Enllaç».
* 1 2 FishBase (anglès)
* ↑ FishWise (anglès)

## Bibliografia

* Bassleer, G., 1997. Color guide of tropical fish diseases: on freshwater fish. Bassleer Biofish, Westmeerbeek, Bèlgica. 272 p.
* Kottelat, M., 2004. Botia kubotai, a new species of loach (Teleostei: Cobitidae) from the Ataran River basin (Myanmar), with comments on botiine nomenclature and diagnosis of a new genus. Zootaxa 401:1-18.

## Enllaços externs

* Encyclopedia of Life (anglès)
* ION (anglès)